Diari Oficial de la Generalitat Valenciana


Sumari del DOGV 6167, del 17-12-2009 (2009/14359)

RESOLUCIÓ de 30 d'octubre de 2009, del director general de l'Aigua, per la qual s'incrementa l'import total màxim que ha de finançar les ajudes per a l'exercici 2009 a ens locals per a l'execució d'obres en matèria de proveïment d'aigua, sanejament i defensa contra avingudes, com també altres actuacions relacionades amb aquestes obres.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6167

Data del DOGV
:   17-12-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/14045


Data del document
:   30-10-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * ordenació hidràulica
    * ajuda pública
    * subministrament d'aigua
    * obres públiques
    * suport econòmic
    * administració local

RESOLUCIÓ de 30 d'octubre de 2009, del director general de l'Aigua, per la qual s'incrementa l'import total màxim que ha de finançar les ajudes per a l'exercici 2009 a ens locals per a l'execució d'obres en matèria de proveïment d'aigua, sanejament i defensa contra avingudes, com també altres actuacions relacionades amb aquestes obres. [2009/14521]  
L'Ordre de 14 de novembre de 2008 (DOCV núm. 5908, de 5 de desembre de 2008), de la Conselleria de Medi Ambient, Aigua, Urbanisme i Habitatge, per la qual es van convocar les ajudes en matèria de proveïment d'aigua, sanejament i defensa contra avingudes, com també altres actuacions relacionades amb aquestes obres per a l'exercici 2009, va ser tramitada d'acord amb el que disposa l'Ordre de 26 de setembre de 1994, de la Conselleria d'Economia i Hisenda, per la qual es regula la tramitació anticipada d'expedients de despesa, i el finançament d'aquestes ajudes queda condicionat a l'aprovació dels crèdits corresponents.  
L'import total màxim que indicava la convocatòria esmentada era d'1.000.000 €. No obstant això, en aquests moments hi ha disponibilitat pressupostària en la línia T0004, infraestructures hidràuliques, la qual cosa permet incrementar el finançament de l'Ordre de 14 de novembre de 2008.  
Per aquesta raó, fent ús de les facultats conferides per l'article 47.11 del Text refós de la llei d'hisenda pública de la Generalitat Valenciana, aprovat pel Decret legislatiu de 26 de juny de 1991; el Decret 139/2009, de 18 de setembre, del Consell, pel qual s'aprova el Reglament orgànic i funcional de la Conselleria de Medi Ambient, Aigua, Urbanisme i Habitatge; i l'article 3.1.g) del l'Ordre de 14 d'octubre de 2009 de l'esmentada Conselleria, sobre delegació de l'exercici de determinades competències, resolc:  
Primer  
Incrementar la quantia del crèdit destinat a finançar l'Ordre de 14 de novembre de 2008 (DOCV núm. 5908, de 5 de desembre de 2008), de la Conselleria de Medi Ambient, Aigua, Urbanisme i Habitatge, per la qual es convoquen per a l'exercici 2009 les ajudes en matèria de proveïment d'aigua, sanejament i defensa contra avingudes, com també altres actuacions relacionades amb aquestes obres, corresponents a la línia de subvenció T0004 del programa pressupostari 512.10, gestió i infraestructures de recursos hidràulics, fins a un import total màxim de 1.050.000 €.  
Segon  
Publicar aquesta resolució en el Diari Oficial de la Comunitat Valenciana.  
Contra aquest acte, que posa fi a la via administrativa, les persones interessades poden interposar recurs contenciós administratiu en el termini de dos mesos comptadors des de l'endemà de la publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10.1.a) i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant d'aquest mateix òrgan en el termini d'un mes computat en els termes ja indicats, segons el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú. Tot això sense perjudici que es puga interposar qualsevol altre recurs dels previstos en la legislació vigent. Quan la interessada siga una administració pública, podrà efectuar requeriment previ a la interposició del recurs contenciós administratiu davant de l'òrgan competent en el termini de dos mesos que es computaran a partir de l'endemà de la publicació, en els termes que preveu l'article 44 de la Llei 29/1998.  
València, 30 d'octubre de 2009.- El director general de l'Aigua: José María Benlliure Moreno.